**Tangenţialul destin**

*Cristian Neagu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anii mei...

Mulţi ani cu întâmplări, suferinţe, riduri.

Câteva bucurii acolo, în rest... profundă uzură,

Păcate ale tinereţii înscrise la mituri

Cu tot cu fotografii, într-o broşură

Din care,

Tânjind după zăpezile uitate pe coama stâncii,

Venit de pe tărâmul copilăriei mele, se întrebă copilul:

"Doamne, pe unde o creşte copacul din care, îmi vor tăia

scândura crucii?"

Ce întâlniri ciudate programează destinul !